Resolució 143/2018, de 8 de juny
Administración: Ajuntament d'Aiguamúrcia
Llistats de majors comptables d'uns determinats proveïdors.
Té raó el grup municipal reclamant quan al·lega que el seu dret a la informació relativa al seguiment dels comptes no es pot limitar a un cop finalitzat l'any fiscal; sens perjudici del calendari legal establert per a l'aprovació dels comptes, en la mida que la comptabilitat és informació municipal, qualsevol membre de l'Ajuntament pot demanar en qualsevol moment dades comptables, sempre que ja estiguin enregistrades (és a dir, que no s'hagin d'elaborar expressament).
No sembla que l'obtenció de la informació sol·licitada hagi de suposar cap esforç significatiu per als serveis municipals, ja que el que es demana són dades a extreure d'una comptabilitat informatitzada i només afecten un nombre limitat de proveïdors; és evident que comporta una càrrega de feina substancialment menor per als serveis municipals atendre la sol·licitud d'informació del grup reclamant que la que li requeriria a aquest cercar la informació específica demanada del conjunt general de dades comptables ofert per l'Ajuntament.
Número d'expedient de la Reclamació: 158/2018
Sentit de la Resolució: Estimació.
Que el grup municipal reclamant hauria presentat 92 peticions d'informació i consulta a l'Ajuntament entre 2015 i 2018, quan l'altre grup a l'oposició només n'hauria presentades 10.
I que també ha formulat diverses denúncies o reclamacions davant de diferents instàncies i, en general, que constantment està intentant consultar documents i expedients.
Afirma que normalment no s'haurien denegat mai les sol·licituds d'informació del grup reclamant i explica els motius que haurien dut a l'Alcaldessa a denegar-ne algunes.
En relació amb concret amb aquesta Reclamació, l'escrit de l'Alcaldessa manifesta el següent: "Sobre els majors comptes de determinades empreses, dir que la majoria de noms no coincideixen amb els de l'empresa, alguns els podem intuir i saber a quina empresa es refereixen, però d'altres no.
Per tant, la nostra resposta va ser que se li posava a disposició tot el major de comptes i que ens digui quines factures vol que se li mostrin.
També té ja la informació mitjançant els decrets d'acceptació de factures i els decrets de pagament.
Per tant en cap cas es tracta d'informació que no tingui al seu abast".
Aquesta Reclamació ha estat presentada per un electe local, amb invocació del dret d'accés dels i de les electes locals a la informació de la respectiva entitat regulat per l'article 164 del Text Refós de la Llei Municipal i de Règim Local de Catalunya, aprovat pel Decret Legislatiu 2/2003, de 28 d'abril (TRLMRLC).
Aquest fet aconsella plantejar la seva admissibilitat a un procediment de revisió regulat per una normativa diferent, com és la legislació de transparència.
A partir de la Resolució d'11 de febrer de 2016, sobre la Reclamació 4/2016, la GAIP ve admetent reiteradament reclamacions en relació amb sol·licituds d'informació municipal emparades en el dret a la informació reconegut a favor dels i de les electes locals per l'article 164 TRLMRLC.
Tot i que la legislació de règim local remet directament a la jurisdicció contenciosa administrativa l'eventual impugnació de tota mena de resolucions dels òrgans i autoritats locals, sense fer cap referència a la via de reclamació davant la GAIP, aquesta Comissió de Garantia ve entenent que això obeeix al fet que la legislació vigent de règim local és anterior a la de transparència que institueix la reclamació davant d'un òrgan independent i especialitzat (la GAIP, en el cas de Catalunya); que aquesta via de reclamació és voluntària i en cap cas perjudica l'accés a la jurisdicció contenciosa administrativa i, si escau, constitucional; que suposa un increment de les garanties jurídiques del dret a la informació que, si són a l'abast de la ciutadania en general, amb més raó han de poder ser accessibles als electes locals, que exerceixen un dret reforçat a la informació emparat en el de participació i representació política de l'article 23 de la Constitució; i que l'aplicació supletòria de la legislació de transparència, inclosa la reclamació davant de la GAIP, respecte del dret a la informació regulat per la legislació de règim local, té empara tant a la legislació bàsica (disposició addicional 1a.2 de la Llei 19/2013, de 9 de desembre, de transparència, accés a la informació pública i bon govern, LTAIPBGE), com a la disposició addicional 1a.2 de la Llei 19/2014, de 29 de desembre, de transparència, accés a la informació pública i bon govern (LTAIPBG).
Correspon, per tant, l'admissió a tràmit d'aquesta Reclamació.
Ela antecedents posen de manifest que en la tramitació de la sol·licitud d'informació municipal de la que deriva aquesta Reclamació s'hauria produït silenci administratiu, ja que va ser presentada el 27 de maig de 2017 i no hauria obtingut resposta de l'Ajuntament fins el 10 d'abril de 2018, quan els articles 33 LTAIPBG i 164 TRLMRLC estableixen un termini màxim de, respectivament, un mes i cinc dies per resoldre aquestes sol·licituds.
Així mateix, tant l'article 35 LTAIPBG, com el 164 TRLMRLC, preveuen que la manca de resposta de l'Alcaldia dins del termini assenyalat té efectes estimatoris de la sol·licitud.
Per tant, només per aquest motiu la sol·licitud d'informació indicada a l'antecedent 2 s'ha de considerar estimada i, en conseqüència, l'Ajuntament és obligat a facilitar a la persona reclamant la informació corresponent.
Correspon declarar el dret del grup municipal reclamant a la informació sol·licitada, en els termes en què aquesta és indicada a l'antecedent 2.
Es tracta d'informació comptable que reflecteix en aquest àmbit la relació entre l'Ajuntament i uns proveïdors determinats; en definitiva, unes dades pertinents per a l'exercici de les funcions de control que corresponen als membres de l'Ajuntament a l'oposició i en les que no concorre cap de les causes previstes per l'article 164.3 TRLMRLC per poder denegar legítimament aquesta informació.
L'Alcaldessa al·lega en la seva resposta al grup reclamant que la informació demanada és inclosa al Llibre major de comptes, al qual té dret en tant que representat a la Comissió especial de comptes i que pot demanar quan vulgui el de 2016 i que el de 2017 el podrà consultar tan aviat com sigui posat a disposició de la Comissió citada.
Té raó el grup municipal reclamant quan al·lega que el seu dret a la informació relativa al seguiment dels comptes no es pot limitar a un cop finalitzat l'any fiscal.
Sens perjudici del calendari legal establert per a l'aprovació dels comptes, en la mida que la comptabilitat és informació municipal, qualsevol membre de l'Ajuntament pot demanar en qualsevol moment dades comptables, sempre que ja estiguin enregistrades (és a dir, que no s'hagin d'elaborar expressament).
No sembla, per una altra banda, que l'obtenció de la informació sol·licitada hagi de suposar cap esforç significatiu per als serveis municipals, ja que el que es demana són dades a extreure d'una comptabilitat informatitzada i només afecten un nombre limitat de proveïdors.
Davant d'aquesta consideració, és evident que comporta una càrrega de feina substancialment menor per als serveis municipals atendre la sol·licitud d'informació del grup reclamant que la que li requeriria a aquest cercar la informació específica demanada del conjunt general de dades comptables ofert per l'Ajuntament (decrets d'acceptació de factures i de pagaments, Llibre major de comptes).
En quant a l'objecció de l'informe de l'Alcaldessa sobre l'existència de dubtes en relació amb la denominació exacta d'algun dels nou proveïdors sol·licitats, no ha de suposar una especial dificultat resoldre aquests dubtes mitjançant l'oportuna consulta amb el grup municipal reclamant, tal com requereix l'article 29 LTAIPBG.
En definitiva, la sol·licitud d'informació de la que deriva aquesta Reclamació és sens dubte pertinent per a l'exercici de les funcions representatives i de control del grup municipal reclamant, no hi concorren límits que puguin justificar-ne la denegació i, des d'un punt de vista operatiu, sembla més senzill i menys costós per als serveis municipals atendre-la directament, que desatendre-la i portar a diverses comunicacions i consideracions creuades, fins a aquesta Resolució.
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst pels articles 48 i 49 RGAIP i per l'apartat 30 del seu Manual de reclamació, i pot adoptar les mesures que s'hi preveuen en cas d'incompliment.
Sobre la base dels antecedents i fonaments jurídics exposats, el Ple de la GAIP, en la sessió de 8 de juny de 2018, resol per unanimitat:
Els terminis establerts en aquesta Resolució per lliurar la informació s'han de comptar en dies hàbils (descomptant festius i dissabtes) i comencen a partir de l'endemà de la recepció de la seva notificació per l'Administració reclamada.